laion/Wikipedia-Exotic huggingface dataset:
ქირქუქი

ქირქუქი (არაბ. كركوك) — ქალაქი ერაყში, ბაღდადიდან 236 ხოლო ერბილიდან 83 კილომეტრში. ქირქუქის მუჰაფაზის ადმინოსტრაციული ცენტრი. 2013 წლის მონაცემებით ქალაქში 1 მილიონი ადამიანი ცხოვრობს. XX საუკუნეში მნიშვნელოვნად გაიზარდა ქირქუქის მოსახლეობა და ურბანიზაციის დონე. 2010 წელს ერაყის კულტურის სამინისტროს მიერ ქალაქს „ერაყის კულტურული ცენტრი“ ეწოდა. ქირქუქი ძველ დროში ↑ http://www.citypopulation.de/Iraq.html
ეტალონი (პროექტი)

„ეტალონი“ — სატელევიზიო პროექტი, რომელიც მიზნად ისახავს ქვეყნის მოსწავლე ახალგაზრდობის მასობრივ დაინტერესებას სწავლა-განათლების თანამედროვე მეთოდების გამოყენებით (მათ შორის მედია საშუალებებით). ეტალონი ტელეკომპანია იმედისა და ჟურნალ „რეიტინგის“ ერთობლივი, მოსწავლე ახალგაზრდობაზე გათვლილი ინტელექტუალურ-შემეცნებითი გადაცემაა, რომლის მიზანია, ხელი შეუწყოს საქართველოში ცოდნის პოპულარიზაციას, გამოავლინოს და წაახალისოს ყველაზე ნიჭიერი ახალგაზრდები. „ეტალონის“ იდეის ავტორი და წამყვანია გოჩა ტყეშელაშვილი. ეთერში გასვლის შემდეგ, პროექტმა პოპულარობა მოიპოვა, როგორც მოსწავლე-ახალგაზრდობაში, ისე უფროსი ასაკის ტელემაყურებლებში. პროექტს, ეთერში გასვლამდე უკვე მხარს უჭერდნენ ცნობილი პოლიტიკოსები და საზოგადო მოღვაწეები. „ეტალონი“ სრულიად საქართველოს კათალიკოს-პატრიარქის, ილია მეორეს ლოცვა-კურთხევით მიმდინარეობს. იდეა, თამაშის მიმდინარეობა და წესები მთლიანად ქართულია და დაპატენტებულია. „ევროპის საბუნებისმეტყველო მეცნიერებათა აკადემიამ“ ქალაქ ჰანოვერში (გერმანია) 2006 წლის 26-28 მაისს ფართომასშტაბიან კონფერენციაზე პროექტი „ეტალონი“ პედაგოგიკის სიახლედ აღიარა, დიპლომი და ოქროს მედალი მიანიჭა და სპეციალური ტერმინი — „მედიაპედაგოგიკა“ შეურჩია. პროექტი 2004 წლის შემოდგომის სატელევიზიო სეზონიდან ტელეკომპანია მზის ეთერში დაიწყო, თუმცა გაზაფხულის სეზონიდან მან ტელეკომპანია იმედზე გადაინაცვლა; აქვე, მას დაემატა მეორე პროექტი სტუდენტებისათვის — ეტალონის პრინციპებზე აგებული გადაცემა „დიდი პერსპექტივა“. 2007 წლის შემოდგომიდან, ეტალონი საზოგადოებრივი მაუწყებლის ეთერში გაგრძელდა. 2008 წლის შემოდგომიდან, გადაცემა კვლავ ტელეკომპანია მზეს უბრუნდება. 2010 წლის შემოდგომიდან ყოველ კვირას, დილის 10:00-ზე ეტალონი იმედის ეთერში გადიოდა. 2012 წლის შემოდგომიდან ეტალონი საზოგადოებრივი მაუწყებლის „პირველი არხის“ ეთერში გადის ყოველ შაბათს 18:00 საათზე, ხოლო განმეორებით კვირას,დილის 10:00 საათზე. გადაცემას მართვას საპროდიუსერო კომპანია „ეტალონი მედია“. გადაცემაში მონაწილეობენ საქართველოს სხვადასხვა სოფლებისა თუ ქალაქების სკოლების წარმატებულ მოსწავლეთა გუნდები. თუმცა, არაგეგმიურ გადაცემებში პოლიტიკოსები, მომღერლები, მსახიობები, სპორტსმენები თუ მასწავლებლებიც იღებენ მონაწილეობას. „ეტალონის“ ოფიციალური საიტი
ლევან კოღუაშვილი

ლევან კოღუაშვილი (დ. 18 მარტი, 1973, თბილისი) — ქართველი კინორეჟისორი და სცენარისტი.ცნობილი გახდა ფილმით - ქუჩის დღეები მხატვრული 2006 — „ვალი“ (მოკლემეტრაჟიანი) 2010 — „ქუჩის დღეები“ 2013 — „შემთხვევითი პაემნები“ 2021 — „მეოთხე ბრაიტონი“ დოკუმენტური 2009 — „ქალები საქართველოდან“ ლევან კოღუაშვილი mdb.com-ზე 10 კითხვა ლევან კოღუაშვილს ლაშა ბუღაძე - ქართულ კინოში დაიკარგა იუმორი, ექსცენტრიზმი, რომელიც ლევან კოღუაშვილის "შემთხვევითმა პაემნებმა" მოიტანა ↑ http://www.imdb.com/name/nm1936947/
Skrillex

სონი ჯონ მური (ინგლ. Sonny John Moore; დ. 15 იანვარი, 1988) — ამერიკელი ელექტრონული მუსიკის პროდიუსერი, DJ, ვოკალისტი და სიმღერების ავტორი. ოფიციალური გვერდი ↑ https://ethnicelebs.com/skrillex
შემთხვევითი პაემნები

შემთხვევითი პაემნები — 2013 წლის ქართული დრამატული ფილმი. ფილმი მოგვითხრობს ორმოც წელს მიტანებულ ორ მამაკაცზე, რომლებიც ეძებენ სიყვარულს, როგორც თავის დაღწევის საშუალებას. ისინი საეჭვო პაემანზე მიდიან. მათ შესახვედრად მხოლოდ ერთი გოგონა მოდის, აქედან იწყება ღალატის და კრიმინალის ისტორიები. ფილმის რეჟისორი ლევან კოღუაშვილი მუდამ აოცებს მაყურებელს შემოქმედებითი ნარატიული მოულოდნელობებით. ფილმი „შემთხვევითი პაემნები" თანაგრძნობით სავსე ტრაგიკომედიაა მარტოხელა ადამიანის ჩუმ სასოწარკვეთაზე და ჭეშმარტი მეგობრობის მუდმივ ძიებაზე. მარტოხელა და მელოტი სკოლის მასწავლებელი, 40 წლის სანდრო ჯერ ისევ თავის ხმაურიან, მუდმივად მოკამათე მშობლებთან ერთად ცხოვრობს, მათი ყოველდღიური კონტროლის ქვეშ. როდესაც შემთხვევითი პაემანი უემოციო აბსურდულობად გადაიქცევა, სანდრო უქმე დღეების გასატარებლად ზღვის წვიმიან სანაპიროზე გაემგზავრება თავის ძველ მეგობარ ივასთან ერთად. აქ მეგობრები შემთხვევით გაიცნობენ სტილისტ მანანას (ია სუხიტაშვილი). იბადება სიყვარული - ან, კოღუაშვილისა და ბორის ფრუმინის წინაღმდეგობრივ სცენარს თუ მივყვებით, ის მწიფდება - მაგრამ ამ სიყვარულს დიდი დღე არ უწერია. მანანას ქმარი თენგო (ვახო ჩაჩანიძე) ციხიდან გამოდის და ძალიან მალე სანდრომ არჩევანი უნდა გააკეთოს სიყვარულსა და ღირსებას შორის.... ანდრო საყვარელიძე - სანდრო არჩილ ქიქოძე - ივა ია სუხიტაშვილი - მანანა ვახო ჩაჩანიძე - თენგო კახი კავსაძე - სანდროს მამა მარინა ქარცივაძე - სანდროს დედა მარიკა ანთაძე - ლალი სოფო გვრიტიშვილი - ნათია ჯანო იზორია მარლემ ეგუტია სოფო შაქარიშვილი ფილმმა გაიმარჯვა ზაგრების ფილმის ფესტივალზე. ნაჩვენები იყო ტორონტოს ფესტივალზე.წარდგენილი იყო ოსკარზეც თუმცა ვერ მოხვდა 9 ფილმიან სიაში. „შემთხვევითი პაემნები“ — კინოფილმების ინტერნეტ-მონაცემთა ბაზა (ინგლისური) „შემთხვევითი პაემნები“ [დაარქივებული] — ეროვნული ფილმოგრაფია თავისუფლების ერთი საათი გიორგი გვახარიასთან ერთად „შემთხვევითი პაემნები“ – ფილმი, რომელიც სილას ისე გაგაწნავთ, სახიდან ღიმილი არ მოგშორდებათ[მკვდარი ბმული] ↑ http://allmovies.ge/qartuli-kino-yofili-sabchota-qveyana-axla-kinematografis-cxeli-wertilia-cnobili-britanuli-gamocema-the-independent-qartuli-kinos-shesaxeb/ ↑ http://primetimenews.ge/შემთხვევითი-პაემნები/[მკვდარი ბმული] ↑ http://www.imdb.com/title/tt3118664/?ref_=nm_knf_i1
ნასრედინი

ნასრედინი — XIII საუკუნის ფოლკლორული პერსონაჟი, ისლამური აღმოსავლური კულტურის ერთ-ერთი გამორჩეული სახალხო სატირული სუფი ფილოსოფოსი, რომელიც ცნობილი იყო მისი სასაცილო ისტორიებითა და ანეკდოტებით. მიჩნეულია, რომ იგი დაიბადა რუმის სასულთნოში, თანამედროვე თურქეთის ტერიტორიაზე. ნასრედინის თქმულებები ხშირად იუმორისტული და აღმზრდელობითი ხასიათისაა. მისი დაბადების თუ გარდაცვალების ზუსტი თარიღი არ არის ცნობილი. სხვადასხვა აღმოსავლურ კულტურაში იგი ასევე ცნობილია როგორც „მოლა ნასრედინი“, „ხოჯა ნასრედინი“ ან „ეფენდი“. Jihad Darwiche ; David Beauchard (ill.). Sagesses et malices de Nasreddine, le fou qui était sage (vol. 1). Paris : Albin Michel jeunesse, 2000, 187 p. (coll. "Sagesses et malices"). ISBN 978-2-226-11203-3
Deliverance (სპეისის ალბომი)

Deliverance — ფრანგულ ჯგუფ სპეისის მეორე სტუდიური ალბომი. იგი გამოვიდა 1977 წელს. იწერებოდა სტუდიაში Sydney Bechett, 1977 წელს. ჩაწერაში მონაწილეობდა დრამერი რეი კუპერი. სიმღერა „Deliveranсe“ ჩაწერილია ები-როუდის სტუდიებში. ორიგინალური ფრანგული ვერსია გამოვიდა გრამფირფიტაზე 1977 წლის დეკემბერში. მოგვიანებით გამოცემულ ტირაჟებში Let Me Know the Wonder და Running in the City რიტმული პარტიების ხმის მიქსით გამოირჩევა. პირველი CD ვერსია PolyGram-ის მიერ მხოლოდ 1996 წელს გამოუშვა. მასში Let Me Know the Wonder და Deliverance ოდნავ შემოკლებული სახით არის ჩაწერილი. 1998 წელს Virgin-ზე გამოცემულ ვერსიაში წარმოდგენილია სრული ვარიანტები. 2006 წლის გამოცემას ახლავს დამატებითი კომპოზიცია Lover's Song (Part Two), თუმცა იგი აღებულია დიდიე მარუანის 1979 წლის ალბომიდან Le Gagnant. ალბომის გარეკანი შექმნა სტუდიამ Hipgnosis. ↑ Allmusic
Just Blue

Just Blue — ფრანგულ ჯგუფ სპეისის მესამე სტუდიური ალბომი. იგი გამოვიდა 1978 წელს. ალბომი დისკოს და სინთპოპის დაარის. 1978 წელს გამოვიდა მისი ორი ვერსია, რომლებიც ერთმანეთისგან გამოირჩევა სიმღერების Save Your Love For Me და My Love Is Music არანჟირებით. CD-ზე გამოიცა ალბომის მხოლოდ მეორე ვერსია. ეს არის სპეისის იმ დროისთვის უკანასკნელი ალბომი მარუანის მონაწილეობით. ეიფელის კოშკთან დაგეგმილ კონცერტთან დაკავშირებული კამათის გამო მან პროექტი დატოვა, ისევე, როგორც მადელინ ბელმა. ალბომის სასათაურო კომპოზიცია მოხვდა საბჭოთა კავშირში გამოცემულ გრამფირფიტაზე Волшебный полёт. კომპოზიცია Blue Tears ჟღერდა საბჭოთა დოკუმენტურ ფილმში „სპორტი, სპორტი, სპორტი“. 1981 წელს სიმღერა Save Your Love For Me გერმანული ტექსტით მომღერალმა ბერნჰარდ ბრინკმა ჩაწერა. My Love Is Music 1985 წელს შესრულდა გლორია გეინორის მიერ. ალბომის 2007 გამოცემას ახლავს მარუანის სიმღერა Rue Miodova, 1979 წლის სინგლიდან. Just Blue (4:34); Final Signal (4:25); Secret Dreams (4:30); Symphony (5:01); Save Your Love For Me (5:48/6:42)* ; Blue Tears (5:42/5:38)* ; My Love Is Music (6:14/6:43)* ; * პირველი გამოცემა/მეორე გამოცემა ↑ Allmusic
Quatermass (ჯგუფი)

Quatermass — ბრიტანული პროგრესული როკ-ჯგუფი ლონდონიდან. აქტიური იყო 1969-1971 წლებში. 1990-იანებში გარდაიქმნა Quatermass II-ად. ალბომები Quatermass (1970) Quatermass II: Long Road (1997) ფანების საიტი დაარქივებული 2016-01-09 საიტზე Wayback Machine.
Quatermass (ალბომი)

Quatermass — ინგლისური პროგრესული როკ-ჯგუფ Quatermass-ის 1970 წლის სადებიუტო ალბომი. ეფუძნება რა ელექტრონული ორგანის, ბასის და დასარტყმელი საკრავების ჟღერადობას, Quatermass ითვლება ერთ-ერთ გამორჩეულ ბრიტანულ პროგრესულ როკ ალბომად და რჩება საკულტო კლასიკად. იგი აგრეთვე პროგრესული მეტალის ერთ-ერთი პირველი ნიმუშია. ალბომის გარეკანი შექმნილია სტუდია Hipgnosis-ის მიერ. ↑ Allmusic review ↑ ARTISTdirect review ↑ Prog archives peer reviewing URL accessed 19 February 2007
სექსი პლაჟზე

სექსი პლაჟზე (ინგლ. Sex on the Beach) — კოქტეილის სახეობა. 30 მლ ატმის ლიქიორი 30 მლ არაყი 60 მლ შტოშის ნაყენი ან წვენი (ასევე შეიძლება გამიყენოთ 30-30 მლ ფორთოხლის და ბლის წვენი) 60 მლ ანანასის წვენი შეგიძლიათ იხილოთ მედიაფაილები თემაზე „სექსი პლაჟზე“ ვიკისაწყობში. ოფიციალური რეცეპტი დაარქივებული 2015-05-15 საიტზე Wayback Machine. ↑ (2008) Mr. Boston Official Bartender's Guide, 67th, Hoboken, New Jersey: Wiley. ISBN 978-0-470-39065-8.
ერაყის მეფეთა სია

პირველი მსოფლიო ომის დასრულებისა და ოსმალეთის იმპერიის დაშლის შემდეგ იმპერიის ყოფილმა სამმა ვილაიეთმა შეადგინა ერაყი და გადავიდა დიდი ბრიტანეთის მანდატის ქვეშ. 1921 წელს ერაყი მონარქიად გამოცხადდა. ქვეყანას სათავეში ჩაუდგა ჰაშიმიდების დინასტია. პირველი მეფე გახდა ფეისალ I, სირიის ყოფილი მეფე. ერაყის სამეფო არსებობდა 37 წლის მანძილზე. უკანასკნელი მეფე ფეისალ II დაამხეს 1958 წელს ერაყის რევოლუციის დროს. გადატრიალების შედეგად მონარქია გაუქმდა და დამყარდა რესპუბლიკა. ერაყის მეფეთა სია alexhistory.narod.ru-ზე დაარქივებული 2003-11-14 საიტზე Wayback Machine.
ფეისალ I

ფეისალ I (არაბ. فيصل بن حسين; დ. 20 მაისი, 1883, ტაიფი, საუდის არაბეთი — გ. 8 სექტემბერი, 1933, ბერნი, შვეიცარია) — თანამედროვე ერაყის დამაარსებელი და მისი პირველი მეფე. პირველი მსოფლიო ომის პერიოდში ხელმძღვანელობდა ოსმალების წინააღმდეგ მებრძოლ არაბულ ძალებს გენერალ ედმუნდ ალენბის საექსპედიციო კორპუსის შემადგენლობაში. დროებით ასრულებდა არაბული არმიის მთავარსარდლის მოვალეობას. ერაყის არმიის ფელდმარშალი და ფლოტის ადმირალი. დაიბადა ქალაქ ტაიფში, მექის შერიფის ჰუსეინ იბნ ალი ალ-ჰაშიმის ოჯახში. მნიშვნელოვან როლს თამაშობდა თურქების წინააღმდეგ საყოველთაო არაბული აჯანყების მსვლელობაში. 1920 წელს საერთო სირიულმა კონგრესმა ფეისალი გამოაცხადა სირიის მეფედ. 1920 წელს სირია საფრანგეთის ჯარებმა დაიკავეს და მეფემ უომრად დატოვა დამასკო. 1921–1933 წლებში ერაყის სამეფოს პირველი მეფეა. გარდაიცვალა 1933 წელს შვეიცარიაში გულის უკმარისობით. ერაყის მეფეთა სია „Border Massacre“. Time Magazine. 28 აგვისტო 1933. დაარქივებულია ორიგინალიდან — 2013-07-21. ციტირების თარიღი: 8 ივნისი 2014. „Death of Feisal“. Time Magazine. 18 სექტემბერი 1933. დაარქივებულია ორიგინალიდან — 2013-07-08. ციტირების თარიღი: 8 ივნისი 2014. Coins of Faisal I.. ციტირების თარიღი: 8 ივნისი 2014. Dreaming in Arabic. დაარქივებულია ორიგინალიდან — 2010-01-02. ციტირების თარიღი: 8 ივნისი 2014. King Faisal of Iraq. დაარქივებულია ორიგინალიდან — 2013-05-23. ციტირების თარიღი: 8 ივნისი 2014.
პარიზის სამეფო

„პარიზის სამეფო“ ეწოდება 511-567 წლებში არსებულ ერთ-ერთ ფრანკონულ სამეფოს, რომელიც მეროვინგების მიერ ხლოდვიგ I-ის სამეფოს სამემკვიდრეო ნაწილებად დაყოფის შედეგად წარმოიშვა. ავსტრაზიამ, ბურგუნდიამ და ნოისტრიამ შეძლეს საკუთარი იდენტურობის ჩამოყალიბება, რაც ვერ შეძლეს პარიზმა და ორლეანმა. 511-558 – ხილდებერტ I 558-561 – ხლოთარ I 561-567 – ხარიბერტ I
ნოისტრია

ნოისტრია — ეწოდებოდა ფრანკების სამეფოს დასავლეთ ნაწილს 511-737 წლებში. იგი მდებარეობდა მდინარეების სენასა და ლუარას შორის. ნოისტრიის მეფეები მეროვინგების დინასტიიდან იყვნენ. მიუხედავად განუწყვეტელი ომისა მეზობელ ავსტრაზიასთან (ფრანკთა სამეფოს აღმოსავლეთი ნაწილი) ეს ორი სამეფო ხშირად პერსონალური უნიის ქვეშ ერთიანდებოდა. ნოისტრია სუასონის სამეფოს დამხობის შემდეგ წარმოიშვა და თავის მხრივ საფუძველი დაუდო დასავლეთ ფრანკების სამეფოს – „დასავლეთ ფრანკონიას“. ნოისტრიის მბრძანებლები მეფის ტიტულს ატარებდნენ. 584-629 – ხლოტარ II „უმცროსი“ 629-639 – დაგობერტ II „კეთილი“ (პერსონალური უნია) 639-657 – ხლოდვიგ II 657-673 – ხლოტარ III 673-673 – თოიდერიხ III 673-675 – ხილდერიკ II (პერსონალური უნია) 675-691 – თოიდერიხ III (ხელმეორედ) 691-695 – ხლოდვიგ III 695-711 – ხილდებერტ III 711-715 – დაგობერტ III 715-721 – ხილპერიკ II 721-737 – თოიდერიხ IV 737-741 – კარლოს მარტელი (პერსონალური უნია) 741-743 – პიპინ მოკლე 743-751 – ხილდერიკ III Oman, Charles. The Dark Ages 476–918. Rivingtons: London, 1914. Hodgkin, Thomas. Italy and her Invaders. Clarendon Press: 1895.
ზურაბ ბეგალიშვილი

ზურაბ ბადრის ძე ბეგალიშვილი (დ. 20 ივნისი , 1961, თბილისი ― გ. 11 აგვისტო, 2015, იქვე) ― ქართველი თეატრისა და კინოს მსახიობი. დაიბადა საქართველოს სახალხო არტისტის, ბადრი (ბაადურ) ბეგალიშვილის ოჯახში. „ყოველთვის მინდოდა, რომ ზურა ბეგალიშვილი ვყოფილიყავი და არა ბადრი ბეგალიშვილის შვილი. ეს მომენტი დღესაც მაქვს, ყოველთვის ამბობდნენ, რომ ბადრის შვილი თამაშობს ამ სპექტაკლში, ბადრის შვილი თამაშობს ამ ფილმში.“ სკოლის დამთავრების შემდეგ სპონტანურად გადაწყვიტა სამსახიობო კარიერის გაგრძელება. 1981–1985 წლებში სწავლობდა თეატრალურ ინსტიტუტში. დაამთავრა სამსახიობო ფაკულტეტი“ 1985 წელს ზურაბ ბეგალიშვილმა ითამაშა ალეკო ცაბაძის ფილმში „ლაქა“ . შეასრულა ნეგატიური პერსონაჟის, ამირანის როლი. შემდეგ იყო „ღამის ცეკვა“, „ორმაგი სახე“ „ჭერი“, „ორფეოსის სიკვდილი“, „კალმასობა იოანესი“, „ნუცას სკოლა“ იყო თუმანიშვილისა და ფოთის თეატრის მსახიობი. 1999 წელს მამაკაცის როლის საუკეთესო შესრულებისთვის ფილმ „ღამის ცეკვა“-ში, მიღებული აქვს საქართველოს კინოაკადემიის პრიზი „ნატო“. აღმოსავლეთ ევროპის III კინოფესტივალზე კი ფილმში, „თენდება“, თამაშისთვის დაიმსახურა გრან-პრი. გარდაიცვალა 2015 წლის 11 აგვისტოს. მის ძმები არიან მსახიობები და ალეკო და ბადრი ბეგალიშვილები. 1985: „ლაქა“ (ამირანი) რეჟ. ალექსანდრე (ალეკო) ცაბაძე 1988: „მეტიჩარა“ რეჟისორები ნელი ნენოვა, გენო წულაია 1988: „ნაზარის უკანასკნელი ლოცვა“ რეჟ. ლევან თუთბერიძე 1991: „ღამის ცეკვა“ (მოსე ლახიში) რეჟ. ალექსანდრე (ალეკო) ცაბაძე 1993:„კალმასობა იოანესი“ რეჟ. ზურაბ მეგვაბიშვილი 1994:„გზა ტაძრისკენ“ 1996:„ორფეოსის სიკვდილი“ (ჯიპის პატრონი) რეჟ. გიორგი შენგელაია 1997:„ორმაგი სახე“ რეჟ. ლევან ანჯაფარიძე 1998: „აქ თენდება“ (ბექა) რეჟ. ზაზა ურუშაძე 2003: „ჭერი ანუ დაუმთავრებელი ფილმის მასალა“ რეჟ. რეზო ესაძე 2003: „ცხელი ძაღლი“ — კალდუნა. 2007: „სვანი“ (სიმე რექჩიანი) რეჟისორები იოსებ (სოსო) ჯაჭვლიანი, ბადრი ჯაჭვლიანი 2010: „რენე მიდის ჰოლივუდში“ (ვაცა) რეჟ. ალექსანდრე (ალეკო) ცაბაძე 2010: „ქუჩის დღეები“ რეჟ. ლევან კოღუაშვილი 2011: „შავი თუთა“ რეჟ. გაბრიელ რაზმაძე 2011: „გზა“ რეჟისორები იოსებ (სოსო) თავართქილაძე, დავით (დათო) თავართქილაძე 2012: „ბოლო გასეირნება“ რეჟ. ზაზა ურუშაძე 2013: „კომა“ რეჟ. არჩილ ქავთარაძე 2013: „მანდარინები“ (ასლანი) რეჟ. ზაზა ურუშაძე „კრამერი კრამერის წინააღმდეგ“ (ჯონი) რეჟ. დათო ჩხარტიშვილი „რეპეტიციის შემდეგ“ (რეჟისორი) რეჟ. თემო კუპრავა „იგავი თანამედროვეთათვის“ (ჯალათი) რეჟ. მაია შენგელია ზურაბ ბეგალიშვილი კინოფილმების ინტერნეტ-მონაცემთა ბაზაში როგორ გახდა ზურა ბეგალიშვილი აგრესიული, ბინძური, უნიჭო ადამიანების „ბელადი“ ზურაბ ბეგალიშვილი kino-teatr.ru-ს ბაზაში (რუსული) ↑ 1.0 1.1 ინტერვიუ ზურაბ ბეგალიშვილთან
შერილ რუბიო

შერილ დაიანა რუბიო როხასი (დ. 28 დეკემბერი, 1992) — ვენესუელელი მომღერალი, სიმღერების ავტორი, მსახიობი მოდელი და მოდის დიზაინერი. ყველაზე მეტად ცნობილია როლებოთ სერიალებში ჩემს ყოფილს ვუნდივარ და შავი ქვრივი. პირველი როლი განასახიერა 14 წლის ასაკში. „შერილ რუბიო“ — კინოფილმების ინტერნეტ-მონაცემთა ბაზა (ინგლისური) ↑ Sheryl Rubio biografía en Venevisión Spanish. Venevisión. დაარქივებულია ორიგინალიდან — მარტი 19, 2016. ციტირების თარიღი: October 21, 2014. ↑ Sheryl Rubio es Rocío del Alba Salvatierra López en Corazón Esmeralda Spanish. El Diario Caracas. დაარქივებულია ორიგინალიდან — ივლისი 14, 2014. ციტირების თარიღი: October 21, 2014.
უეფა-ს სუპერთასი 2015

უეფა-ს სუპერთასი 2015 — უეფა-ს სუპერთასის მე-40 გათამაშება, რომელიც გაიმართა უეფა-ს ჩემპიონთა ლიგისა და ევროპის ლიგის გამარჯვებულებს შორის. საფეხბურთო მატში გაიმართა 2015 წლის 11 აგვისტოს თბილისში, ბორის ბაიჭაძის სახელობის ეროვნულ სტადიონზე. მატჩში თამაშობდა ორი ესპანური გუნდი „ბარსელონა“ და „სევილია“. აღნიშნული გუნდები უკვე შეხვდნენ ერთმანეთს სუპერთასის 2006 წლის გათამაშებაზე. მაშინ მატჩი სევილიის გამარჯვებით 3:0 დასრულდა. მატჩს მსაჯობდა შოტლანდიელი არბიტრი უილიამ კოლამი. გვერდითი მსაჯები იყვნენ დამიენ მაკგრატი (ირლანდია) და ფრენსის კონორი (შოტლანდია). მეოთხე არბიტრი იყო გრემ ჩემბერსი (შოტლანდია). თამაშის საუკეთესო მოთამაშედ აღიარეს ლიონელ მესი. UEFA Super Cup (official website) 2015 UEFA Super Cup, UEFA.com ↑ Preliminary Access List 2015/16. Bert Kassies. დაარქივებულია ორიგინალიდან — 2019-05-07. ციტირების თარიღი: 2015-08-12. ↑ 2015 European football diary. UEFA.com (1 January 2015). ↑ UEFA EURO 2020, UEFA Super Cup decisions. UEFA.org (30 June 2012). ↑ Georgia’s Dinamo Arena embraces UEFA Super Cup 2015. Agenda.ge (5 March 2014). დაარქივებულია ორიგინალიდან — 13 დეკემბერი 2014. ციტირების თარიღი: 12 აგვისტო 2015. ↑ 2006: Sevilla win big in Monaco
უნიკალურობა

უნიკალურობა (ლათ. unicus) - ერთადერთობის თვისება საკუთარ სახეობაში, განუმეორებლობა. რაც შეიძლება ახასიათებდეს საგანს, არსებას ან და მოვლენას სხვა საგანთან, არსებებთან ან მოვლენასთან შედარებით. უნიკალურს როგორც წესი უწოდებენ რაიმე საგანს, არსებას ან რაიმე მოვლენას, რომელიც გვხვდება მხოლოდ ერთხელ, არ მეორდება დროში და განსხვავდება სხვისგან გარკვეული თვისებით ან თვისებების ერთობლიობით, რაც გააჩნია მხოლოდ მას.
O zittre nicht, mein lieber Sohn

„O zittre nicht, mein lieber Sohn“ (ოჰ, ნუ კანკალებ, ვაჟო ჩემო) — ერთ-ერთი მთავარი პერსონაჟის ღამის დედოფლის პირველი არია (კოლორატული სოპრანოსათვის) ვოლფგანგ ამადეუს მოცარტის ოპერაში „ჯადოსნური ფლეიტა“. ეს არია არა არის ისეთი ცნობილი , როგორც დედოფლის მეორე არია „Der Hölle Rache kocht in meinem Herzen“, თუმცა არანაკლებ მოთხოვნადია. არია კოლორატური სოპრანოსაგან მოითხოვს ძალიან მაღალ ტესიტურას და დიდ ვოკალურ მოქნილობას. ტექსტი დაწერილია მოცარტის მეგობრის ემანუელ შიკანედერის მიერ, რომელიც ჯადოსნურ ფლეიტაში პაპაგენოს როლს თამაშობდა. ↑ O zittre nicht, mein lieber Sohn: Score
სუასონის სამეფო

სუასონის სამეფო — სალიური ფრანკების სამეფოს ნიადაგზე წარმოშობილი ერთ-ერთი ფრანკონული სამეფო. ის არსებობდა 486-584 წლებში და მისი განადგურების შემდეგ მის ადგილზე ნოისტრიის სამეფო წარმოიშვა. სუასონის მეფეები იყვნენ: 486-511 – ხლოდვიგ I 511-561 – ხლოთარ I 561-584 – ხილპერიხ I Syagrius Kingdom of Soissons
ტესიტურა

ტესიტურა — მუსიკალურ ნაწარმოებში ბგერათა განლაგება სიმაღლის მიხედვით სასიმღერო ხმის ან მუსიკალური საკრავის დიაპაზონთან მიმართებით ↑ ტესიტურა განმ.
Concrete (Pet Shop Boys-ის ალბომი)

Concrete — ბრიტანული ჯგუფ Pet Shop Boys-ის საკონცერტო ალბომი. გამოვიდა 2006 წლის 23 ოქტომბერს. ეს არის ჯგუფის მიერ CD-ზე გამოცემული პირველი საკონცერტო ალბომი. ალბომში შეტანილი მასალა ჩაწერილია 2006 წლის 8 მაისს ლონდონში, თეატრ Mermaid-ში გამართულ კონცერტზე. კონცერტი აგრეთვე გადაიცემოდა BBC Radio 2-ის ეთერში. მას მხოლოდ 600 მსმენელი ესწრებოდა (ბილეთები გათამაშებული იყო სპეციალურ კონკურსში). BBC-ის ტრანსლირებაში არ მოხვდა მხოლოდ "You Only Tell Me You Love Me When You're Drunk", "After All", "Numb" და "Dreaming of the Queen". სრული კონცერტი BBC 6 Music-ზე 28 აგვისტოს გადაიცა. Left to My Own Devices (8:37) Rent (3:56) You Only Tell Me You Love Me When You're Drunk (3:31) The Sodom and Gomorrah Show (5:33) Casanova in Hell (რუფუს უეინრაიტის მონაწილეობით) (3:40) After All (7:56) Friendly Fire (ფრენსის ბარბერის მონაწილეობით) (3:57) Integral (4:01) Numb (5:03) It's Alright (5:03) Luna Park (6:21) Nothing Has Been Proved (4:40) Jealousy (რობი უილიამსის მონაწილეობით) (5:57) Dreaming of the Queen (5:28) It's a Sin (5:18) Indefinite Leave to Remain (2:59) West End Girls (4:55) ↑ Allmusic-ის მიმოხილვა
Ben (სიმღერა)

Ben — ამერიკელი მომღერალ მაიკლ ჯექსონის სიმღერა. შეტანილია მის ალბომში Ben. სინგლის სახით 1972 წელს გამოიცა. სიმღერის ავტორები არიან დონ ბლეკი და უოლტერ შარფი. კომპოზიცია შეტანილია 1972 წლის ფილმში ბენი, რომლის ტიტრებში ჟღერს სიმღერის ვერსია, შესრულებული ლი მონტგომერისა და ჯექსონის მიერ. ჯექსონის სინგლი Billboard Hot 1000-ის პირველ პოზიციაზე ერთი კვირის განმავლობაში იმყოფებოდა. სიმღერის საკუთარი ვერსია ალბომში A Different Beat ჯგუფმა Boyzone შეიტანა. A. Ben - 2:42 B. You Can Cry On My Shoulder - 2:28 ინფორმაცია Discogs-ზე ↑ Cadman, Chris (2007). Michael Jackson: For the Record. Authors OnLine. ISBN 978-0-7552-0267-6.
ალ-ჰირა

ალ-ჰირა (არაბ. الحيرة) — ანტიკური ქალაქის ნანგრევები, რომელიც მდებარეობდა კუფადან სამხრეთით, დღევანდელი ერაყის ტერიტორიის სამხრეთ-ცენტრალურ ნაწილში. ალ-ჰირა ისლამიზაციამდელ არაბების ისტორიაში მნიშვნელოვან ქალაქს წარმოადგენდა. V-VI საუკუნეებში ის იყო ლახმიდების დედაქალაქი. XI საუკუნემდე ალ-ჰირა ქრისტიანული გავლენის ქვეშ იყო და სირიის აღმოსავლეთის ეკლესიის ეპარქიას წარმოადგენდა. 633 წელს ალყის შემდეგ ქალაქი დაიპყრეს მართლმორწმუნე ხალიფებმა, საიდანაც იწყება ალ-ჰირას გამუსლიმანების და შემდგომ დაცემის ისტორია. ვიკისაწყობში არის გვერდი თემაზე: ალ-ჰირა ლახმიდები Andreas Götze: Eine Religion fällt nicht vom Himmel, die ersten Jahrhunderte des Islam, Kap. 3, Seite 109-111: Al Hira, WGB Verlag, Darmstadt, 4. Aufl. 2012, ISBN 978-3-534-26378-3
Thriller (სიმღერა)

"Thriller" — ამერიკელი მომღერალ მაიკლ ჯექსონის სიმღერა, დაწერილი როდ ტემპერტონის მიერ და ჩაწერილი კუინსი ჯოუნზის პროდიუსერობით. იგი არის მომღერლის მეექვსე სტუდიური ალბომის Thriller მეშვიდე და უკანასკნელი სინგლი, გამოცემული უმეტეს ქვეყანაში 1983 წლის 12 ნოემბერს და 1984 წლის 23 იანვარს - აშშ-ში, Epic Records-ზე. სიმღერა შეტანილია ჯექსონის მრავალ კომპილაციურ ალბომში, რომელთა შორის არის HIStory (1995), Number Ones (2003), The Essential Michael Jackson (2005), და Michael Jackson's This Is It (2009), ხოლო მისი რემიქსი მოხვდა 2011 წლის ალბომში Immortal. „Thriller“-ს, რომელშიც მსახიობ ვინსენტ პრაისის ხმაც ჟღერს, თავდაპირველად "Starlight" ერქვა. სიმღერის ინსტრუმენტული მხარე გამოირჩევა სინთეზატორით და ბას-გიტარის პარტიით. მასში ჟღერს სხვადასხვა ხმოვანი ეფექტი - კარი, ჭექა-ქუხილი, ფეხები, ქარი და ძაღლების ყმუილი, ხოლო ტექსტში შეტანილია შიშისმომგვრელი თემები და ელემენტები. "Thriller" კრიტიკოსებმა დადებითად შეაფასეს. იგი იქცა ჯექსონისთვის ალბომიდან მეშვიდე სინგლად, რომელიც Billboard Hot 100-ის ათეულში შევიდა. საფრანგეთსა და ბელგიაში, ისევე, როგორც სხვა ქვეყნებში იგი ჩარტების პირველ პოზიციებზე მოხვდა. "Thriller" ჯონ ლენდისის მიერ ადაპტირებული იქნა მეტად წარმატებული მუსიკალური ვიდეოს სახით, რომელსაც საკუთარი სახელწოდება, Michael Jackson's Thriller აქვს. ორიგინალურ სიმღერასთან შედარებით იგი 14 წუთის ხანგრძლივობის არის. ვიდეოში მონაწილეობენ თავად ჯექსონი და მსახიობი ოლა რეი. ნამუშევარი 1950-იანი წლების საშინელებათა ფილმების გავლენით არის შექმნილი. მის ყველაზე ცნობილ სცენაში ჯექსონი და სხვა მსახიობები ზომბების სახით ცეკვავენ. მიუხედავად იმისა, რომ ზოგიერთ კრიტიკოსს არ მოეწონა ოკულტური თემა და ძალადობის სცენები, ვიდეო უმალვე პოპულარულად იქცა და სხვა კრიტიკოსების მიერ იქნა აღიარებული. 1984 წელს იგი ნომინირებული იყო MTV-ის მუსიკალური ვიდეოების ჯილდოს ექვს კატეგორიაში და გაიმარჯვა სამში. 2009 წელს კონგრესის ბიბლიოთეკამ იგი პირველად მუსიკალური ვიდეოების ისტორიაში დაამატა ფილმების ეროვნული რეესტრში. მიუხედავად იმისა, რომ სიმღერაც კომერციულად წარმატებული იყო, ვიდეო მისი პოპულარობა დაჩრდილა. "Thriller"-ის ქავერ-ვერსიები სხვადასხვა დროს ჩაიწერა და შესრულდა ჰენრი მანჩინისა და მისი ორკესტრის, იენ ბრაუნის, Ten Masked Men-ის და იმოგენ ჰიპის მიერ. 7" სინგლი' "Thriller" (სპეციალური ვერსია) – 4:37 "Things I Do for You" (საკონცერტო) – 3:31 7" სინგლი "Thriller" – 5:57 "Thriller" (ინსტრუმენტული) – 5:57 12" მაქსი სინგლი "Thriller" – 5:57 "Thriller" (მოკლე რემიქსი) – 4:05 "Things I Do for You" (საკონცერტო) – 3:31 მინი CD სინგლი (იაპონია, 1988) "Thriller" - 4:08 "Human Nature" - 3:47 CD სინგლი "Thriller" (მოკლე რემიქსი) – 4:08 "Can't Get Outta the Rain" – 4:09 DualDisc სინგლი CD მხარე "Thriller" (მოკლე რემიქსი) – 4:09 "Thriller" (ალბომის ვერსია) – 5:58 DVD მხარე Michael Jackson's Thriller – 13:40 ↑ Jones, Jel D. Lewis (2005). Michael Jackson, the king of pop: the big picture : the music! the man! the legend! the interviews : an anthology. Amber Books Publishing, გვ. 6. ISBN 0-9749779-0-X. ციტირების თარიღი: July 22, 2010.  ↑ 2.0 2.1 2.2 2.3 2.4 Michael Jackson – Thriller (Chanson). Lescharts.com. Hung Medien. ციტირების თარიღი: January 23, 2010. ↑ Discogs.com Thriller Japanese Mini CD single